מגפת הקורונה באיסלנד

מגפת הקורונה, בה חלו רבים במחלת נגיף הקורונה באיסלנד, התפשטה אל המדינה בסוף פברואר 2020. איסלנד לא הטילה סגר מקיף, אלא הסתפקה בהגבלות מתונות יחסית, ולא מיהרה לסגור את גבולותיה. מדיניותה התבססה על מספר רב של בדיקות, שחלקן נעשו גם למדגם אקראי של האוכלוסייה, ועל איתור נשאים ובידודם. בסך הכל נערכו עד תחילת יוני כ-63,000 בדיקות, יחס של 182 בדיקות ל-1,000 נפש, מהגבוהים בעולם. מחצית הבדיקות בקירוב נעשו על מדגם אקראי של האוכלוסייה. מספר הנדבקים היומי הגיע לשיא של 104 ב-24 במרץ והחל לרדת בחדות בתחילת אפריל. בשבוע הראשון של יוני התגלו רק 4 מקרים. בסך הכל התגלו עד 10 ביוני 1,807 חולים, מהם 343 שהגיעו מחו"ל. 112 חולים נזקקו לאשפוז ו-10 מתו, שיעור תמותה לנפש נמוך יחסית. השלטונות באיסלנד תכננו בתחילה להניח למגפה להתפשט עד להשגת חסינות עדר, ורק להאט את התפשטותה כדי למנוע עומס יתר על מערכת הבריאות. ואולם, לאחר שהתברר בבדיקות מדגמיות שהתחלואה מתפשטת בקצב איטי מהצפוי וששיעורי האשפוז והתמותה בין החולים גבוהים מהצפוי, קבעה המדינה יעד של הפחתת ההדבקות לאפס, שלשם השגתו הטילה חובת בידוד של 14 בידוד לכל המגיעים מחו"ל. בוצעו בדיקות רבות, איתור חולים ובידוד מגעיהם. היא סגרה בהדרגה את מקומות הבילוי והמספרות, אסרה על התקהלויות של יותר מ-20 איש והשעתה את הלימודים. ב-15 ביוני 2020, לאחר שהתחלואה ירדה קרוב לאפס, חודשו טיסות התיירים לאיסלנד, תוך שהמבקרים מחויבים בבדיקה אך לא בבידוד. באמצע ספטמבר 2020 איסלנד התמודדה עם גל תחלואה לכאורה בשל שני תיירים אשר לא שהו בבידוד אחרי שהם אובחנו כחולי קורונה. היה מדובר בטעות ולאחר ריצוף גנומי נמצא קשר ברור בין המבלים בפאב אחד ברייקיאוויק לבין רוב הנדבקים בהתפרצות. בסוף יולי 2021 החל גל תחלואה נוסף. ב-24 בינואר הודיעה הנהלת הבריאות האיסלנדית כי כל הנוסעים שיחזרו מווהאן, שבה התפרץ נגיף הקורונה לראשונה וינחתו בנמל התעופה הבינלאומי קפלאוויק ב-14 הימים האחרונים יעברו הערכה רפואית בנמל התעופה. ב-27 בינואר הכריזה המחלקה להגנה אזרחית באיסלנד על שלב האי ודאות בתגובה להתפרצות נגיף הקורונה בסין. ב-31 בינואר, המדינה פתחה בתוכנית בדיקות מקיפה. נבדקו אנשים שסבלו מתסמיני קורונה קלים ואזרחים שנסעו לאזורים שנחשבים למוקדיה התפרצות - סין, איטליה, אוסטריה ושווייץ - או אנשים שהיו במגע עם נדבקים. ב-28 בפברואר הודיעה איסלנד על מקרה ראשון של הדבקה בנגיף הקורונה בשטחה. על פי הדיווח, מדובר בגבר אזרח איסלנד בשנות ה-40 לחייו, חזר מחופשת סקי באנדאלו (אנ') שבצפון איטליה ב-22 בפברואר. כאשר פיתח סיפטומים לאחר נחיתתו הוא נכנס לבידוד בבית החולים לנדספיטלי בבירה רייקיאוויק. כתוצאה מכך, הכריזה הנציבות הלאומית של משטרת איסלנד על שלב כוננות להתפשטות של נגיף הקורונה. ב-2 במרץ בתגובה לגידול במספר מקרי ההידבקות בנגיף הקורונה המגיעים למדינה מאיטליה. הכריזה הנהלת הבריאות האיסלנדית (אנ') על איטליה כאזור בסיכון גבוה להדבקה בנגיף, וכל מי שמגיע מאיטליה למדינה יחויב להיכנס לבידוד ביתי למשך 14 יום. כמו כן, החל מ-2 במרץ עובדי רפואה באיסלנד התבקשו להישאר באיסלנד ולהימנע מטיול לחו"ל. ב-3 במרץ בדו"ח עיתונאים רשמי, הוכרז כי מי שיפר את הבידוד יקבל עד שלושה חודשי מאסר, מכיוון שהוא עלול להעביר את הנגיף לאנשים נוספים. ב-6 במרץ הנהלת הבריאות האיסלנדית החליטה לאור גידול המקרים המגיעים מאישגל שבאוסטריה, להכריז גם אזור זה כאזור בסיכון גבוה להדבקה בנגיף הקורונה. בתגובה לכך, הרשויות במדינת טריול שבאוסטריה טענו כי האיסלנדים שחזרו מאישגל כנראה נדבקו בטיסה ממינכן אך זה נחשב ל"סביר מאוד" על ידי רשויות הבריאות האיסלנדיות שכן קבוצה זו הציגה תסמינים זמן קצר לאחר הטיסה. באותו יום, הודיעו המחלקה להגנה אזרחית וניהול החירום של איסלנד על שלב מצוקה של הגנה אזרחית לאחר שהתוודעו כי התרחשו 4 מקרי הדבקה בתוך הקהילה. ב-13 במרץ הודיעה איסלנד על סגירת כל בתי הספר העל-יסודיים והאוניברסיטאות ייסגרו החל מ-16 במרץ והודיעה על איסור התקהלויות והתכנסויות של למעלה מ-100 איש. החל מ-13 במרץ, החלה בדיקה של כלל האוכלוסייה, שלא סבלה מתסמינים או שפיתחה תסמינים קלים בלבד כמו הצטננות קלה. ב-17 במרץ הודיעה איסלנד על מקרה מוות ראשון מנגיף הקורונה בשטחה. הקורבן, הוא אזרח אוסטרליה בשנות ה-30 לחייו מת זמן קצר לאחר שהגיע לקליניקה בהוסאוויק, עיירת דייג בצפון איסלנד. ב-18 במרץ הכריזה איסלנד על כל העולם כאזור בסיכון גבוה להדבקה בנגיף הקורונה. כל הטיסות לחו"ל נעצרו ותושבי איסלנד הנמצאים בחו"ל נקראו לחזור למדינה מהר כל עוד זה אפשרי. תושבי איסלנד שיחזרו מחוץ למדינה ידרשו להיכנס לבידוד ביתי. ב-23 במרץ הודיעה איסלנד על מקרה מוות ראשון של אחד מאזרחיה, כתוצאה מהידבקות בנגיף הקורונה. הקורבן, היא אישה בשנות ה-60 לחייה אשר סבלה ממחלה כרונית. עד 14 באפריל ביצעה איסלנד בדיקות ל-36,000 תושבים – 10 אחוז מהאוכלוסייה שלה. בניגוד למדינות אחרות איסלנד בחרה שלא לסגור את מעונות היום ואת בתי הספר היסודיים. התיכונים והאוניברסיטאות נסגרו ב-16 במרץ. גם בריכות השחייה, היכלי הספורט, בתי הקולנוע, הפאבים והמסעדות נסגרו. באמצע אפריל, הממשלה אמרה שהיא מאמינה ששיא המגפה כבר מאחוריה. עד אמצע ספטמבר, היה מספר חד ספרתי של נדבקים חדשים בממוצע. בתחילת אוקטובר, בשל עליה בתחלואה, היא סגרה את כל הבארים, השיבה את ההמלצה לשמור על מרחק של 2 מטר אחד מהשני, סגרה את המספרות, מכוני המסאז’ והבריכות הציבוריות. ספורט שדורש קרבה פיזית הופסק, אירועים הוגבלו ל-20 נוכחים (לפני כן היו 200) בחלל סגור ומסעדות הורשו לפעול רק עד 21:00. בנובמבר החלה ירידה בתחלואה. באמצע החודש, החלו הקלות מסוימות, ביניהן הגדלת ההתקהלות המותרת ל-25 פתיחת מספרות וכו' . בסוף 2020, ההתקהלות המותרת הייתה עשר ובריכות ציבוריות היו פתוחות. בתחילת ינואר 2021, ההתקהלות המותרת הוגדלה. ב-24 בפברואר הוגדלה ההתקהלות לחמישים. ב-26 ביוני 2021, הוסרו כל המגבלות בשטח המדינה. בסוף יולי, התמודדה עם עליה בתחלואה והוחלט על צעדי מנע. אתר האינטרנט הרשמי של מגפת הקורונה באיסלנד מדיה וקבצים בנושא מגפת הקורונה באיסלנד בוויקישיתוף האוקור פורגרסון, Accidental Suppression, Medium, ‏27 באפריל 2020 (באנגלית) אסף אוני, ‏לא רק שיטוח העקומה: כך ריסקה איסלנד לגמרי את נגיף הקורונה, באתר גלובס, 16 בספטמבר 2020 Official information about COVID-19 in Iceland - Covid.is מייגן סקודלרי, How Iceland hammered COVID with science, נובמבר 2020 הגישה המדעית שעזרה לאיסלנד להשתלט על נגיף הקורונה, באתר ‏מאקו‏, 20 בינואר 2021 המדינה הזו רצתה ניסוי בחיסון עדר. הבעיה: היא דיכאה את המחלה טוב מדי, באתר TheMarker‏, 16 בפברואר 2021 אסף אוני, ‏כך מתמודדת המדינה המחוסנת ביותר בעולם עם התפרצות הדלתא, באתר ‏מאקו‏, 10 באוגוסט 2021 COVID-19 Coronavirus Outbreak, by Worldometer, מתוך אתר Worldometer, נכון לתאריך 22 במאי 2023, 11:03 שעון ישראל נתונים על הקורונה באתר ממשלת איסלנד האוקור פורגרסון, Accidental Suppression, Medium, ‏27 באפריל 2020 (באנגלית) Iceland Introduces Temporary Schengen Border Controls and 14-day Quarantine for International Arrivals, ‏22 באפריל 2020 (באנגלית) Iceland now feels like the coronavirus never happened, CNN, ‏18 ביוני 2020 (באנגלית) אלופת העולם: איסלנד ערכה ריצוף גנומי לכל מקרי הקורונה, באתר ynet, 25 בינואר 2021 What is being done in Iceland to curb the spread of novel coronavirus (2019-nCoV), Embætti landlæknis (באיסלנדית) Óvissustig vegna kórónaveiru (2019-nCoV), Almannavarnir, ‏2020-01-27 (באיסלנדית) סיפור ההצלחה של איסלנד נגד הקורונה, באתר ynet, 16 באפריל 2020 freyrgigja, Fyrsta tilfelli COVID-19 greint á Íslandi, RÚV, ‏2020-02-28 (באנגלית) freyrgigja, Kom til landsins 22. febrúar - veiktist hér á landi, RÚV, ‏2020-02-28 (באנגלית) First Case of COVID-19 in Iceland, Almannavarnir, ‏28 בפברואר 2020 (באיסלנדית) Press release. Coronavirus-COVID-19. 02.03.2020., Embætti landlæknis (באיסלנדית) Biðlað til heilbrigðisstarfsmanna og annarra starfsmanna sem starfa við viðbúnað vegna COVID-19 um að bíða með ferðalög erlendis From Iceland — COVID-19 In Iceland: 11 Confirmed Cases, Fines Or Prison Time For Leaving Quarantine, The Reykjavik Grapevine, ‏2020-03-03 (באנגלית) Skíðasvæðið Ischgl í Austurríki í hóp skilgreindra áhættusvæða, Embætti landlæknis (באיסלנדית) Amt der Tiroler Landesregierung, Coronavirus: Isländische Gäste im Tiroler Oberland dürften sich bei Rückflug im Flugzeug mit Coronavirus angesteckt haben, Land Tirol (בגרמנית) (ארכיון) Tvö innanlandssmit og neyðarstigi lýst yfir - Vísir, visir.is Neyðarstig almannavarna vegna COVID-19 ingvarthor, Samkomubanni verður komið á og skólastarf takmarkað, RÚV, ‏2020-03-13 (באנגלית) Iceland Bans Gatherings Over 100 Due to COVID-19, Iceland Review, ‏2020-03-13 (באנגלית) Foreign Tourist With Coronavirus Dies in North Iceland Útvíkkun áhættusvæða vegna COVID-19 Iceland confirms first death from coronavirus, Macau Business, ‏2020-03-24 Staff, Reuters (2020-10-05). "Iceland closes bars, gyms again to curb coronavirus spread". Reuters (באנגלית). נבדק ב-2021-01-20. אסף אוני, ‏איסלנד חשבה שהיא מנצחת את הקורונה, ואז הגיע גל נוסף, באתר גלובס, 14 באוקטובר 2020 Changes to Infection Prevention Restrictions, Hair and Beauty Salons to Reopen, Iceland Review, ‏2020-11-13 (באנגלית) What’s the status of COVID-19 in Iceland?, Iceland Review, ‏2020-12-30 (באנגלית אמריקאית) Eilís Quinn, Eye on the Arctic, Iceland relaxes some COVID-19 restrictions as downward infection trend holds, Eye on the Arctic, ‏2021-02-24 (ב־Canadian English) לירון מילשטיין, ‏לא רק יפה: באיסלנד הסירו את כל מגבלות הקורונה, באתר ‏מאקו‏, 5 ביולי 2021 אסף אוני, ‏עימותים בצרפת נגד השימוש ב"תו ירוק"; איסלנד תטיל שוב הגבלות, באתר גלובס, 25 ביולי 2021